joelniklaus/EU_Wikipedias huggingface dataset:
Oikeusperiaate

Oikeusperiaate on oikeuteen sisältyvä keskeinen arvo tai tavoite. Oikeusperiaatteet ovat oikeuskirjallisuudessa tai muussa oikeuslähteessä yleisesti tunnustettuja periaatteita, joista ei välttämättä ole varsinaista lainsäädäntöä, mutta joiden rikkominen voi aiheuttaa oikeudellisia seuraamuksia. 

Oikeusperiaatteet eroavat olennaisesti oikeussäännöksistä, joihin liittyy tunnusmerkistö ja oikeusvaikutus, joita sääntöä sovellettaessa verrataan tosiasioihin. Oikeusperiaatteeseenkin sisältyy tunnusmerkistö, mutta periaate on usein hyvin väljä ja yleinen. Toisaalta oikeusperiaatteen soveltaminen ei vaadi ehdottomasti sisältönsä mukaista ratkaisua. Oikeusperiaate paremminkin antaa ratkaisulle suunnan, eikä niinkään määrää yksityiskohtaisesti ratkaisun sisällöstä.

Erilaisia oikeusperiaatteita
Länsimaiseen oikeuteen yleisesti liittyy yhdenvertaisuuden oikeusperiaate, jonka mukaan samankaltaiset oikeustapaukset on ratkaistava samalla tavoin. Toisaalta joillakin oikeudenaloilla, esimerkiksi varallisuusoikeudessa, kohtuusperiaate ilmentää yleistä suhteellisuusperiaatetta; yhden oikeuden toteuttaminen ei saa liiaksi loukata tai rajoittaa toista oikeutta. Ympäristöoikeuteen liittyy varovaisuus- ja aiheuttamisperiaate, varallisuusoikeuteen sopimusvapaus ja heikomman suojeleminen, rikosoikeuteen laillisuusperiaate sekä prosessioikeuteen tasavertaisen kuulemisen periaate.

Lähteet

Yleinen oikeustiede

en:Principle of law
The Middle Kingdom

The Middle Kingdom on Cruachanin toinen studioalbumi, joka julkaistiin 1. kesäkuuta 2000.

Kappaleet

Kokoonpano 
 Keith Fay – kitarat, kosketinsoittimet, laulu, bodhran, mandoliini, lyömäsoittimet.
 Karen Gilligan – laulu, lyömäsoittimet
 John Clohessy – basso
 Joe Farrell – rummut, lyömäsoittimet

Lähteet 

Vuoden 2000 albumit
Cruachanin albumit
Folk-Lore

Folk-Lore on folk metal -yhtye Cruachanin kolmas studioalbumi, joka julkaistiin 4. helmikuuta 2002.

Kappaleet

Kokoonpano 
 Keith Fay – kitarat, koskettimet, laulu, bodhrán, mandoliini, lyömäsoittimet.
 Karen Gilligan – laulu, lyömäsoittimet
 John Clohessy – basso
 Joe Farrell – rummut, lyömäsoittimet
 Shane McGowan – laulu (kappaleet ”Ride on” ja ”Spancill Hill”)

Arvostelut 
 Sputnikmusic:

Lähteet 

Vuoden 2002 albumit
Cruachanin albumit
Välkkylä

Välkkylä on Oulun Raksilan alueella sijaitseva Pohjois-Suomen opiskelija-asuntosäätiön eli PSOAS:in omistama opiskelijakylä.

Rakentaminen 
Oulun yliopiston ylioppilaskunnan rakennuttaman Välkkylän ensimmäinen rakennus valmistui kesäkuussa 1966.  Ylioppilaskunnan yleiskokous oli vahvistanut kaksi vuotta aiemmin säännöt, jotka julkisoikeudellinen yhteisö tarvitsi toimiakseen rakennuttajana.   Välkkylän rakentaminen oli käynnistynyt syyskuussa 1965, kun opetusministeriöstä ja muista lähteistä oli saatu lainaa ja kaupungin takaus lainoille. Ylioppilaskylän maa-alue Pikkukankaalla, noin neljä hehtaaria,  saatiin lahjoituksena Oulun kaupungilta jo kesäkuussa 1962.

Kaupunki ja ylioppilaskunta järjestivät tontin ja siihen liittyvän Raksilan urheilupuiston suunnittelukilpailun. Ylioppilaskunnan puheenjohtajan Jouko Mäkelän johtama palkintolautakunta valitsi syyskuussa 1963  voittajaksi ”Välkkylä” -nimisen ehdotuksen, tekijöinä arkkitehti Seppo Valjus ja joukko arkkitehtiylioppilaita. Betra Oy rakensi neljä ensimmäistä asuinrakennusta. Ylioppilaskylän kaikki seitsemän rakennusta saatiin valmiiksi vuoteen 1971 mennessä.

Välkkylän alue nykyään 
Välkkylän alueella sijaitsevat Raksilan urheilupuiston  pururata, talvella valaistu latu, sekä pulkkamäki. Opiskelija-asuntojen keskellä aiemmin sijainneen ravintola Reidarin rakennus on nykyään biljardisali. Suurin rakennuksista, Välkkylätalo, jossa on 180 opiskelija-asuntoa, toimii kesäaikaan kesähotellina eli hostellina.  Se toimi Oulun seudun ammattiopiston asuntolana vuosina 2008–2013.

Lähteet 
 Domus Botnicasta se alkoi, Vilho Lanton puhe 18.1.2008 (Viitattu 28.2.2009)
 Opiskelija-asuntola muuttaa Myllytullista Välkkylään, OSEKKin tiedote 19.2.2008 (Viitattu 30.11.2013)

Viitteet

Aiheesta muualla 
 Välkkylän asuntolan ja kesähotellin esittely (Viitattu 28.2.2009)

Suomen opiskelija-asunnot
Oulun asuinrakennukset
San Marinon vaakuna

San Marinon vaakuna on San Marinon tunnus lipun, moton ja kansallislaulun ohella. Sen alkuperä on 1300-luvulta. Siinä on kolme vihreää vuorta, joiden päällä on hopeiset tornit. Ne symboloivat erään tulkinnan mukaan maan korkeimman kohdan, Monte Titanon, kolmea linnoitusta, jotka ovat La Guaita, La Cesta ja La Montale. Niiden voidaan myös tulkita kuvaavan Apenninien vuoria. Vaakunan alla on maan motto LIBERTAS eli vapaus latinaksi. Tammen oksa vaakunan vasemmalla puolella symboloi tasavallan vakautta, ja laakeripuun oksa oikealla symboloi vapauden puolustamista. Vaakunan yllä oleva kruunu kuvaa maan suvereniteettiä.

Lähteet

Aiheesta muualla 

Vaakuna
Valtioiden vaakunat
Ebba von Sydow

Ebba von Sydow (s. 19. helmikuuta 1981 Göteborg) on ruotsalainen toimittaja ja muotibloggaaja.

Sydow on ollut muun muassa Expressenin toimittajana ja kirjoittaa edelleen kolumneja lehteen. Hän oli VeckoRevyn-lehden päätoimittaja vuodesta 2005 ja vuodesta 2007 lehden verkkosivujen www.veckorevyn.com päätoimittaja. Vuonna 2009 hän lähti Veckorevynistä. 

Ebban blogissa kävi 50 000 lukijaa viikossa vuonna 2011. Vuonna 2018 blogi oli edelleen on yksi Ruotsin suosituimmista muotiblogeista ja hänellä oli Instagramissa satatuhatta seuraajaa.

Ebba von Sydow on myös kirjoittanut kirjasia, joiden nimi on Säker stil, sekä raskaudesta kertovan kirjan vuonna 2013.

Lähteet

Aiheesta muualla 
 Ebban blogi Veckorevyn (päivitetty 2009) 
Ebban oma blogi 

Ruotsalaiset toimittajat
Ruotsalaiset bloginpitäjät
Vuonna 1981 syntyneet
Elävät henkilöt
Heini Lautala

Heini Lautala (s. 28. elokuuta 1977 Vehkalahti) on suomalainen rytminen kilpavoimistelija. Lautala aloitti rytmisen kilpavoimistelun Haminassa, josta siirtyi Kotkaan ja vuonna 1993 urheilulukioon Helsinkiin. Hän lopetti uransa Sydneyn olympialaisiin 2000. Lautala on edustanut muun muassa seuroja Kotkan Naisvoimistelijat ja Elannon Isku.

Saavutukset 

1997 Berliinin MM-kisoissa 23. sija (ensimmäinen suomalainen MM-finaalissa)
1998 Porton EM-kisoissa 18.
1999 Osakan MM-kisoissa karsintakilpailun 18. ja finaalin 20.
1999 Bochumin maailmancupin osakilpailussa 13.
1999 Corbeilin maailmancupin osakilpailussa 14.
2000 Sydneyn olympialaisissa neliottelun 23.
20 SM-kultaa, 10 SM-hopeaa ja 6 SM-pronssia vuosina 1994–2000
4 PM-kultaa 1997–2000

Lähteet 

Lautala hyvästeli voimistelumaailman, MTV3.fi 29.9.2000

Suomalaiset rytmiset voimistelijat
Vuonna 1977 syntyneet
Elävät henkilöt
Aeronomia

Aeronomia on geofysiikan osa-alue, joka tutkii ilmakehän ylimpiä osia mesosfääristä lähtien,  joidenkin lähteiden mukaan stratosfääristä alkaen.
 
Alkuperäisen määritelmän mukaan aeronomia tutkii niitä osia ilmakehistä, joissa Auringon säteilyn aiheuttama dissosiaatio ja ionisaatio johtavat merkittäviin fysikaalisiin ja kemiallisiin prosesseihin. Tämä määritelmä sisältää myös muiden planeettojen kaasukehät soveltuvissa osin. Tämän määritelmän Sidney Chapman esitteli kansainvälisen Geodesian ja Geofysiikan liiton yleiskokoukselle vuonna 1954, pari vuotta ennen ensimmäisiä satelliittimittauksia. 

Havaintojen saaminen noista ilmakehän osista on vaikeaa. Siihen käytetään tutkimusraketteja, erityisvahvoja luotaimia sekä nykyisin ennen kaikkea kaukokartoitusmenetelmiä. Näistä uusimpia on tähtiokkultaatio, jossa verrataan tähdestä ilmakehän läpi kulkeneen valon spektriä sellaiseen, jonka satelliitti on mitannut samasta tähdestä sellaisella hetkellä, ettei valo kulkenut ilmakehän läpi.

Esimerkkejä aeronomian tutkimuskohteista
 otsonikato
 tulivuorten päästämät aerosolit
 kasvihuoneilmiö
 radioaaltojen eteneminen ionosfäärissä
 magneettiset myrskyt
 ilman kitkan aiheuttama huojahtelu satelliittien radoissa

Lähteet 

Geofysiikka
AlgarveShopping

Kauppakeskus AlgarveShopping sijaitsee Algarvessa, Portugalissa. Kauppakeskus avattiin huhtikuussa 2001. Kauppakeskuksen omistaa Sonae Sierra, joka kuuluu portugalilaiseen Sonae monialayhtymään.

AlgarveShoppingin kerrospinta-ala on yli 42 500 m² ja kauppakeskuksessa sijaitsee noin 132 liikettä. Kauppakeskuksessa on muun muassa ravintolamaailma ja Continente-hypermarketketju.

Kulkuyhteydet 
Parhaiten kauppakeskukseen pääsee autolla.

Lähteet

Aiheesta muualla 
 AlgarveShopping kotisivut 

Portugalin kauppakeskukset
Azerbaidžanin vaakuna

Azerbaidžanin vaakuna on Azerbaidžanin tunnus lipun ja kansallislaulun ohella. Se on ympyrän muotoinen ja siinä on samat värit kuin Azerbaidžanin lipussa. Vaakunan keskellä on kahdeksansakaraisessa tähdessä liekki symboloiden Azerbaidžanin olevan ikuisen tulen maa. Tähden kahdeksan sakaraa ja niiden välissä olevat kultaiset pallot symboloivat Azerbaidžanin kahdeksaa turkkilaista kansaa. Vaakunan alla on vehnäntähkiä ja tammenlehviä.

Katso myös

Azerbaidžanin sosialistisen neuvostotasavallan vaakuna

Vaakuna
Valtioiden vaakunat
Kiikalan vaakuna

Kiikalan kunnanvaakuna on saanut aiheensa paikkakuntalaisten liikanimestä. Kiikalalaisia kutsuttiin leikillisesti ”Kiikalan naurisäijiksi”.

Vaakunan on suunnitellut Ahti Hammar, ja se vahvistettiin käyttöön 4. tammikuuta 1960. Vaakunan selitys on ”punaisessa kentässä kultainen nauris”. Vaakuna muuttui epäviralliseksi kotiseutuvaakunaksi 2009, kun Kiikala liittyi kahdeksan ympäröivän kunnan kanssa Saloon muodostaen uuden Salon kaupungin.

Lähteet 
 

Suomen entisten kuntien vaakunat
Kiikala
Ahvenlampi

Ahvenlampi tarkoittaa seuraavia:

Ahvenlampi, järvi Alajärvellä
Ahvenlampi, kylä Alajärvellä
Ahvenlampi, järvi Enonkoskella
Ahvenlampi, lampi Hankasalmen Korholassa
Ahvenlampi, lampi Hankasalmen Murtoisissa
Ahvenlampi, lampi Hankasalmen Pirttimäellä
Ahvenlampi, lampi Hartolassa
Ahvenlampi, järvi Haukiputaalla
Ahvenlampi, lampi Heinolan Rihussa
Ahvenlampi, lampi Heinolan Vierumäellä
Ahvenlampi, järvi Ikaalisten Mylly-Kartussa
Ahvenlampi, järvi Ikaalisten Tevaniemellä
Ahvenlampi, lampi Ikaalisten Välikylässä
Ahvenlampi, lampi Jyväskylän Puuppolassa
Ahvenlampi, lampi Jyväskylän Synsiällä
Ahvenlampi, lampi Kangasniemellä
Ahvenlampi, lampi Kannonkoskella lähellä Vuoskoskea
Ahvenlampi, lampi Keuruun Salmenkylässä
Ahvenlampi, lampi Keuruulla lähellä Raiskin kylää
Ahvenlampi, järvi Kirkkonummella
Ahvenlampi, lampi Kinnulassa lähellä Jäpänrantaa
Ahvenlampi, lampi Kivijärvellä lähellä Veitjokea
Ahvenlampi, lampi Kouvolassa Repoveden kansallispuistossa
Ahvenlampi, lampi Kouvolassa Vekaranjärvellä
Ahvenlampi, lampi Kuhmoisissa
Ahvenlampi, lampi Laukaan Hyyppänmäellä
Ahvenlampi, lampi Laukaan Rajajärvellä
Ahvenlampi, järvi Luhangassa
Ahvenlampi, lampi Mikkelin Ihastjärvellä
Ahvenlampi, lampi Mikkelin Kuomiokoskella
Ahvenlampi, lampi Mikkelin Taipaleella
Ahvenlampi, lampi Multialla
Ahvenlampi, lampi Mäntyharjun Vekaranjärvellä
Ahvenlampi, lampi tai järvi Muuramen Kinkomaalla
Ahvenlampi, järvi Nurmeksessa
Ahvenlampi, lampi Parkanon Alaskylässä
Ahvenlampi, lampi Parkanon Luomankylässä
Ahvenlampi, lampi Parkanon Viitalankylässä
Ahvenlampi, lampi Perhossa lähellä Salamajärveä
Ahvenlampi, lampi Pertunmaan Kousassa
Ahvenlampi, lampi Pertunmaan Kuhaniemellä
Ahvenlampi, lampi Pieksämäellä
Ahvenlampi, lampi Pihtiputaalla lähellä Eteläkylää
Ahvenlampi, lampi Pihtiputaalla lähellä Lylysaarta
Ahvenlampi, pieni järvi Puolangalla
Ahvenlampi, lampi Utajärven Sanginkylällä
Ahvenlampi, lampi Utajärven Viinivaarassa
Ahvenlampi, lampi Saarijärvellä lähellä Heinäpohjaa
Ahvenlampi, lampi Saarijärvellä Kukon kylässä
Ahvenlampi, lampi Savitaipaleen Kunttulassa
Ahvenlampi, lampi Toivakassa
Ahvenlampi, lampi Uuraisissa
Ahvenlampi, lampi Viitasaaressa lähellä Kuhalankylää
Ahvenlampi, lampi Virtain Koivujärvenkylässä
Ahvenlampi, lampi Virtain Kuuriperällä
Ahvenlampi, lampi Ylitorniolla
Ahvenlampi, lampi Ähtärin Kiuasperällä
Ahvenlampi, lampi Ähtärin Patamanperällä
Ahvenlampi, lampi Ähtärin Rintalankylässä
Ahvenlampi, lampi Äänekosken Liimattalassa
Ahvenlampi, taajama Karjalan tasavallan Karhumäen piirin Paatenen kunnassa
Iso Ahvenlampi, lampi Joutsassa
Iso Ahvenlampi, lampi Kannonkoskella
Iso-Ahvenlampi, lampi Laukaan Pukkipohjalla
Pieni Ahvenlampi, lampi Joutsassa
Pieni-Ahvenlampi, lampi Keuruun Raiskissa
Pieni Ahvenlampi, lampi Kouvolan ja Mäntyharjun rajalla lähellä Vekaranjärveä
Pieni Ahvenlampi, lampi Saarijärvellä.

Katso myös 

Ahvenlammi

Järvien täsmennyssivut
Tenholan vaakuna

Tenholan kunnanvaakuna on saanut aiheensa Tenholan historiasta. Enkeli oli kuva-aiheena jo keskiaikaissa Raaseporin kihlakunnan sinetissä, ja se toistui uudelleen pitäjän nostoväen lipussa isonvihan aikaan. Vaakunassa esiintyvä piilukirves on puolestaan Pyhän Olavin, pitäjän katoliselta keskiajalta peräisin olevan suojeluspyhimyksen symboli.

Vaakunan on suunnitellut Gustaf von Numers, ja se vahvistettiin käyttöön 29. joulukuuta 1953. Vaakunan selitys on ”vihreässä kentässä hopeinen, polvistunut enkeli pitäen molemmilla käsillään kultaista lippua, jossa musta, paaluittainen piilu”. Vaakuna muuttui epäviralliseksi kotiseutuvaakunaksi 1993 kun Tenhola liittyi Tammisaaren kaupunkiin.

Lähteet 
 

Suomen entisten kuntien vaakunat
Gustaf von Numersin suunnittelemat kunnanvaakunat
Tenhola
Fort La Reine

Fort La Reine oli linnoitus läntisessä Kanadassa, linnoitus oli yksi useasta Pierre La Vérendryen rakennuttamasta linnoituksista joita hän käytti tukikohtinaan tutkiessaan ja edetessään läntisen Kanadan erämaa-alueilla. Linnoitus rakennettiin vuonna 1738 Assiniboinejoen rannalle, paikalle jossa sijäitsee nykyisessä Manitoban provinssissa, Portage la Prairien kaupungin paikalla. Linnoitus oli tutkimusmatkailun ohella tärkeä turkiskaupan keskus, jossa kauppiaat Manitoba-, Winnipegosis-, Winnipegjärviltä ja Saskatchewanjoelta kohtasivat.

Vérendrye suoritti useita tutkimusmatkoja ja niiden seurauksena rakensi useita tukikohtia, kuten Fort Dauphin, Fort Bourbon, Fort Paskoya ja Fort de la Corne.

Aiheesta muualla 
 Fort la Reine Museon kotisivut 
 Manitoba Historical Society - la Verendrye 
 Manitoba Historical Society - Manitoban kronologinen historia 

Manitoban historia
Kanadan linnoitukset
Salvia apiana

Salvia apiana on monivuotinen huulikukkaiskasvien heimon pensas, joka on kotoisin Lounais-Kaliforniasta. Kasvia viljellään sen tuoksuvien harmaanvihertävien lehtien ja valkoisten kukkien vuoksi.

Kasvi kasvaa noin 60–100 senttimetriä korkeaksi.

Viljely 
Salvia apianaa lisätään siemenestä tai pistokkaista. Esikasvatus siemenestä aloitetaan maaliskuussa. Laji itää hitaasti ja epätasaisesti ja vaatii lämpimän ympäristön itääkseen. Taimet istutetaan ravinteikkaaseen multaan. Laji vaatii pitkän ja lämpimän kasvukauden, ruukkukasvatus onnistuu kasvihuoneessa tai lämpimällä seinustalla. Laji on hallanarka eikä talvehdi Suomessa.

Käyttö 
Salvia apianaa käytetään suitsukkeena. Sen savulla uskotaan uuspakanallisissa uskonnoissa olevan puhdistava ja huonoa energiaa poistava vaikutus.

Lähteet 
  (toimimaton linkki)

Aiheesta muualla 
 ITIS: Salvia apiana 

Salviat
Yrtit
Golf (videopeli)

Golf on Nintendon vuonna  julkaisema urheilupeli, joka on Mario Golf -pelisarjan ensimmäinen osa. Peli on julkaistu Nintendo Entertainment Systemille ja Famicom Disk Systemille. Peli on julkaistu myöhemmin myös muun muassa Game Boylle. Golfia voi pelata yhteensä 1-4 pelaajaa.

Aiheesta muualla 
 

Vuoden 1984 videopelit
Nintendo Entertainment System -pelit
Game Boy -pelit
NEC PC-8801 -pelit
Virtual Console -pelit
Mario Golf
Nintendon julkaisemat videopelit
Orli Znojmo

Orli Znojmo on tšekkiläinen jääkiekkojoukkue Znojmosta. Joukkue pelaa Tšekin kolmanneksi korkeimmalla sarjatasolla 2. česká hokejová ligassa.

Historia
Joukkue pelasi ennen Itävallan pääsarjassa pelaamista Tšekin pääsarjassa Extraligassa. Joukkueen paras sijoitus Tšekin Extraligassa on kolmas sija kaudella 2005-06. NHL:n työsulkukaudella 2004-05 joukkueessa pelasi useita NHL-pelaajia, esim. Patrik Eliáš, Martin Havlát ja Tomáš Vokoun. Kaudet 2011-2020 joukkue pelasi Itävallan monikansallista EBEL-liigaa. Kaudeksi 2020-2021 joukkue kuitenkin palasi pelaamaan takaisin Tšekkeihin.

Joukkue kaudella 2022-2023 

Lähde: EliteProspects

Joukkueenjohto 
Päävalmentaja: Jiří Beroun 
Apuvalmentaja: Tomáš Jakes 
Maalivahtivalmentaja: Jakub Dohnal 
Puheenjohtaja: Pavel Ohera 
Toimitusjohtaja: Petr Veselý 
Joukkueenjohtaja: Kateřina Oherová 

Lähde: EliteProspects

Lähteet

Aiheesta muualla
  Orli Znojmon verkkosivut 

Tšekkiläiset jääkiekkoseurat
Vuonna 1933 perustetut urheiluseurat
BK Mladá Boleslav

BK Mladá Boleslav (Bruslařský klub Mladá Boleslav) on tšekkiläinen jääkiekkoseura, joka pelaa Tšekin pääsarjassa Tipsport Extraligassa. Seura pelaa kotiottelunsa Ško-Energo Arénalla Mladá Boleslavissa.

Joukkue kaudella 2022-2023 

Lähde: EliteProspects

Joukkueenjohto
Päävalmentaja: Radim Rulík 
Apuvalmentaja: Pavel Patera 
Maalivahtivalmentaja: Lukáš Mensator 
Videovalmentaja: Jan Vidner 
Fysiikkavalmentaja: Ondřej Ježek 
Kehitys- & Taitovalmentaja: Michal Broš 
Huoltopäällikkö: Oldřich Kopecký 
Puheenjohtaja: Jan Plachy 
Toimitusjohtaja: Jan Tůma 
Urheilutoimenjohtaja: Vaclav Nedorost 
Urheilutoimenjohtaja: Radim Vrbata 

Lähde: EliteProspects

Lähteet

Aiheesta muualla
  BK Mladá Boleslavin verkkosivut 

Tšekkiläiset jääkiekkoseurat
Vuonna 1908 perustetut urheiluseurat
Saab 21

Saab 21 oli ruotsalaisen Saabin toisen maailmansodan aikana kehittämä hävittäjälentokone, jonka ensilento tapahtui 30. heinäkuuta 1943. Yksipaikkaista, työntöpotkurilla varustettua konetta valmistettiin eri versioina 299 kappaletta vuoteen 1948 mennessä.

Kehitystyö
Saab ei ollut ensimmäinen yhtiö kaavailemaan työntöpotkurikonetta, mutta Ruotsi oli harvoja maita, joka otti sellaisen käyttöön. Moottorin ja potkurin sijoittaminen ohjaamon taakse mahdollistaa moninaisen asevalikoiman asentamisen koneen nokkaan. Potkurivirtaus ei myöskään lisää koneen rungon kitkaa. Saab 21:ssä oli - luonnollisesti - kaksoispuomipyrstö, jossa potkuvirtauksella oli vaikutusta korkeusvakauttimeen ja -peräsimeen. Koneen mahdollinen heikkous on se, että hypätessään ohjaaja voi törmätä koneen potkuriin. Saab 21:eenkin asennettiin heittoistuin. Sittemmin Saabilla on ollut kiistoja englantilaisen Martin-Bakerin kanssa.

Vuonna 1947 J 21:een asennettiin  De Havilland Goblin-suihkumoottori ja se sai tunnuksen Saab 21R.

Konetta käytti vain Ruotsin ilmavoimat.

Museokoneet

Vain kolme konetta on säilytetty tähän päivään asti
 Yksi 21A-3, joka on esillä Flygvapenmuseumissa
 Yksi 21A-3, joka on  F 15 Söderhamn-laivueen museossa
 Yksi 21A-3, joka on esillä Flygvapenmuseumissa

Katso myös
Samaan aikaan kaavailtiin eri puolella maailmaa työntöpotkurikoneita:
 Kyūshū J7W
 Vultee XP-54 Swoose Goose
 Curtiss-Wright XP-55 Ascender, 1938 alkaen
 Northrop XP-56 Black Bullet 
 XP-68 Tornado
 Henschel P.75 
 Miles Libellula
 Ambrosini SS.4
 XP-52 - 
 XP-53 - 
 XP-54 - 
 XP-57 - 
 XP-58
 Curtiss-Wright CW-21 
 Curtiss-Wright CW-22 
 Curtiss-Wright CW-24 
 Curtiss-Wright CW-25
 Dornier Do 335, työntö- ja vetopotkuri, ensilento 1943

Lähteet

Viitteet

Aiheesta muualla

 SAAB 21 historia 
 J21:n kehityshistoriaa
 Billing, Peter. "A Fork-Tailed Swede." AIR Enthusiast Twenty-two, August-November 1983. Bromley, Kent, UK: Pilot Press Ltd., 1983.
 Erichs, Rolph, Hammerich, Kai, Rapp, Gudmund et al. The Saab-Scania Story. Stockholm: Streiffert & Co., 1988. ISBN 91-7886-014-8.
 This Happens in the Swedish Air Force (brochure). Stockholm: Information Department of the Air Staff, Flygstabens informationsavdelning, Swedish Air Force, 1983.
 Widfeldt, Bo. The Saab 21 A & R (Aircraft in Profile number 138). Leatherhead, Surrey, UK: Profile Publications Ltd., 1966.

21
Ruotsalaiset hävittäjälentokoneet
1940-luvun hävittäjälentokoneet
Sääntely

Sääntely tarkoittaa taloudellisen toiminnan yhteydessä taloudellista sääntelyä eli markkinoiden sääntelyä. Ääripäissä vapaa markkinatalous on täysin sääntelemätön, kun taas kokonaan sääntelemällä ohjattua järjestelmää kutsutaan suunnitelmataloudeksi.

Oikeuspoliittisen tutkimuslaitoksen tutkimuksen mukaan "yhä useampia ilmiöitä säädellään yhä tarkemmin", mikä kiihdyttää yhteiskunnan oikeudellistumista. Hallituksen lakiesitysten pituuskin on venynyt 4 sivusta keskimäärin 22 sivuun. 

74 % suomalaisista on sitä mieltä, että Suomessa on liikaa "toimintaa rajoittavia säädöksiä, määräyksiä ja ohjeita", 3 % että liian vähän. Ongelmallisimpana pidettiin elinkeinojen harjoittamiseen (luvat) sekä rakentamiseen ja remontointiin kohdistuvia rajoituksia.

Talouden vapaus selittää 71 % maiden korruptoituneisuuden asteista: mitä enemmän sääntelyä, sitä enemmän korruptiota.

Suuryhtiöt ja sääntely 
Hissiyhtiöt vaativat uusia turvallisuusmääräyksiä lakeihin, jotta uusien yrittäjien olisi vaikeaa tulla alalle. Samoin pankkisääntely auttaa pankkeja ja teknologiasääntely digijättejä välttämään kilpailun. Facebook on vaatinut EU:lta sääntelyä. Tekijänoikeusdirektiivi pakottaisi alan yrittäjät käyttämään sisällöntunnistamisjärjestelmiä, joiden patentit ovat tietyillä yhtiöillä.

Sääntelyn kustannukset
Vuoden 1980 jälkeen säädetty lisäsääntely maksaa Yhdysvaltojen kansantaloudelle arviolta 4 000 miljardia euroa vuodessa. Ilman sitä kansantuote olisi 25 % suurempi, 13 000 dollaria asukasta kohden joka vuosi. Tämä lisäsääntely olisi maailman 4. suurin kansantalous, vain USA, Kiina ja Japani edellään ja Saksakin takanaan. Vuosittainen talouskasvu on sen vuoksi 0,8 % vähäisempää. Näihin tuloksiin Duke Universityn ja George Mason -yliopiston taloustieteilijät päätyivät tutkimalla sääntelyn vaikutuksia yritysten investointipäätöksiin vuodet 1977-2012 kattavan datasarjan avulla (2016). Aiemmat tutkimukset olivat tutkineet vain osaa sääntelystä, vertailleet eri maita tai lyhyitä aikavälejä tai perustuneet arvioihin.

Vuonna 2005 tehdyn laskelman mukaan USA:ssa sääntely aiheuttaisi 1,1 biljoonan dollarin kustannukset. Suurille yrityksille kustannus olisi 5282 dollaria työntekijää kohden, pienille keskimäärin 7647 dollaria työntekijää kohden. 

Palkansaajien tutkimuslaitoksen johtaja (professori) Mika Malirannan mukaan on tärkeää, että yritysten toimintaedellytykset ovat sääntelyn suhteen kunnossa, niin että innovaatioita voidaan skaalata Suomessakin kansantaloutta kannattelevaksi yritystoiminnaksi.

Katso myös
Hintasääntely
Tuki
Maataloustuet
 Kannustin
 Taloudellinen vapaus (sääntelyn vastakohta)
 Deregulaatio (sääntelyn purkaminen)
 Vapaakauppa

Lähteet

Aiheesta muualla 

Taloustiede
Wrath

Wrath on metalliyhtye Lamb of Godin viides albumi. Se sisältää raskaampia ja yksinkertaisempia riffejä kuin edeltäjänsä Sacrament ja Ashes Of The Wake. Albumilla on 11 kappaletta ja sen erikoispainoksella 14 kappaletta. Wrath nauhoitettiin vuoden 2008 syksyllä. "Set to Fail"-kappaleesta on tehty musiikkivideo.

Kappaleet
Kaikki kappaleet säveltänyt ja sovittanut Lamb of God.

UK:n ja Japanin bonusraidat

Kokoonpano 
 Randy Blythe – laulu
 Mark Morton – kitara
 Will Adler – kitara
 John Cambell – bassokitara
 Chris Adler – rummut

Arvostelut 
 Kerrang!: 
 Allmusic: 
 Soundi:

Lähteet 

Vuoden 2009 albumit
Lamb of Godin albumit
Syöpäjärjestöt

Syöpäjärjestöt on Suomen suurimpiin kuuluva kansanterveysjärjestö, joka koostuu Suomen Syöpäyhdistyksestä ja sen 17 jäsenjärjestöstä, Syöpäsäätiöstä, Syöpätautien tutkimussäätiöstä ja tilastollista tutkimustyötä tekevästä Suomen Syöpärekisteristä sekä sen yhteydessä toimivasta Joukkotarkastusrekisteristä. Syöpäjärjestöt on markkinointinimi, joka kuvaa tätä kokonaisuutta. Varsinainen järjestötoimija on Suomen Syöpäyhdistys, johon kuuluu 12 maakunnallista ja viisi valtakunnallista potilasjärjestöä. Yksi tehtävä onkin vahvistaa potilaan asemaa yhteiskunnassa. Jäsenjärjestöjensä kautta Suomen Syöpäyhdistykseen ja Syöpäjärjestöihin kuuluu 130 000 jäsentä Ahvenanmaalta Utsjoelle. Suomen Syöpäyhdistys ylläpitää Suomen Syöpärekisteriä, joka toimii tutkimuslaitoksena sekä pitää yllä tietokantaa virallisista syöpätilastoista.

Syöpäjärjestöjen yhteydessä toimii kolme saattohoitokotia. Suomen Syöpäyhdistys omistaa yhden laboratorion ja jäsenjärjestöillä on myös terveydenhuollon palveluita, kuten neuvonta-asemia ja laboratorio.

Syöpäjärjestöjen pääsihteeri on lääketieteen tohtori, dosentti Sakari Karjalainen.

Keskustoimisto sijaitsee Helsingissä Unioninkadulla ja siellä on töissä vajaa 70 ihmistä. Suomen Syöpäyhdistys on jäsen Pohjoismaisessa syöpäunionissa (NCU), Euroopan syöpäjärjestöissä (ECL) sekä Maailman syöpäunionissa (UICC).

Suomen Syöpäyhdistys on perustettu 1936. Syöpäsäätiön perustamisvuosi on 1948. Ensimmäiset maakunnalliset yhdistykset syntyivät 1950-luvulla ja potilasyhdistykset 1970-luvulla. Suomen Syöpärekisteri täytti 60 vuotta 2012.

Suomen Syöpäyhdistys julkaisee Syöpä- Cancer- aikakauslehteä, joka ilmestyy neljä kertaa vuodessa suomeksi ja ruotsinkielisenä liitteenä. Syöpäjärjestöjen aikakauslehden tarkastettu levikki 2014 oli 112 205.

Aiheesta muualla
 Syöpäjärjestöjen kotisivut
 Syöpäjärjestöjen Kaikki syovästä -sivusto

Suomalaiset järjestöt
Helle (nimi)

Helle on nimi, joka Pohjoismaissa ja Virossa esiintyy naisen, joskus miehenkin etunimenä ja ainakin Suomessa myös sukunimenä.

Etunimi
Suomessa etunimi Helle on vuoden 2019 loppuun mennessä annettu Digi- ja väestötietoviraston tietojen mukaan 829 naiselle ja noin 40 miehelle. Helle viettää nimipäivää 27. lokakuuta samoin kuin Helli, Hellä ja Hellin

Tunnettuja Helle-etunimisiä

 Helle Aro, o.s. Saadlo (s. 1960), virolais-suomalainen yleisurheilun moniottelija
 Helle Degn (s. 1946), tanskalainen poliitikko ja ministeri
 Helle Hellberg (1884–1980), suomalainen kirjailija
 Helle Kalda (s. 1950), virolainen poliitikko 
 Helle Kannila (1896–1972), suomalainen kirjastojen kehittäjä ja kirjastoneuvos
 Helle Olin (1906–1944), suomalainen taidemaalari
 Helle Thorning-Schmidt (s. 1966), tanskalainen poliitikko, Tanskan pääministeri 2011–2015

Sukunimi
Sukunimenä Helle oli lokakuussa 2022 Suomessa 846 henkilöllä.

Tunnettuja Helle-sukunimisiä
 Armas Helle (s. 1882), suomalainen osuustoimintamies ja vasemmistopoliitikko
 Arvo Helle (1887–1963), suomalainen kihlakunnantuomari ja Käkisalmen pormestari
 Edvard Helle (1879–1931), suomalainen sosiaalidemokraattinen kansanedustaja
 Erkki-Pekka Helle (s. 1941), suomalainen lääkäri
 Esko Helle (1938–2014), suomalainen vasemmistoliittolainen poliitikko, kansanedustaja
 Henri Helle (1873–1901), ranskalainen jousiampuja ja olympiamitalisti
 Ilmari Helle (1900–1940), suomalainen pikajuoksija
 Jari Helle (1962–2017), suomalainen jääkiekkoilija ja valmentaja
 Jukka Helle (s. 1962), suomalainen elokuvatuottaja
 Karoliina Helle (o.s. Keskitalo, s. 1983), suomalainen pistooliampuja
 Martti Helle (s. 1949), suomalainen jääkiekkoilija
 Minna Helle (s. 1972), Suomen valtakunnansovittelija vuodesta 2015
 Reijo Helle (1931–2014), suomalainen talousmaantieteilijä
 Sami Helle, suomalainen basisti
 Seppo Helle (1937–2014), suomalainen jääkiekkovalmentaja
 Uolevi Helle (1912–1971), diplomi-insinööri, Rahapajan johtaja
 Veikko Helle (1911–2005), suomalainen sosiaalidemokraattinen poliitikko, eduskunnan puhemies ja työvoimaministeri
 Väinö Helle (1879–1951), suomalainen tuomiorovasti ja opettajaseminaarin johtaja

Kuvitteellisia Helle-nimisiä 
 Helle, kreikkalaisen mytologian hahmo

Lähteet

Etunimet
Sukunimet
Tapani Kiminkinen

Taavi Tapani Kiminkinen (s. 11. marraskuuta 1954 Pylkönmäki) on suomalainen lääkäri, joka on tullut tunnetuksi muun muassa tietokirjailijana ja Yle TV1:n esittämästä sarjasta Tohtori Kiminkinen.

Kiminkinen työskentelee terveyskeskuslääkärinä Saarijärven terveysasemalla. Mediassa Kiminkistä kutsutaan usein lempinimellä ”maalaislääkäri”. Televisiosarjan nimestä huolimatta Kiminkinen ei ole väitellyt tohtoriksi, vaan valmistui lääketieteen lisensiaatiksi Helsingin yliopistosta vuonna 1980. Saman vuoden elokuussa hän aloitti työnsä Saarijärven terveysasemalla.

Kiminkinen oli mukana perustamassa Saarijärvellä vuodesta 2001 järjestettyä Kirmot-kulttuuritapahtumaa ja on tapahtumaa järjestävän Art Lumperoinen ry:n puheenjohtaja.

Tammikuussa 2009 Yle TV1 alkoi esittää tv-sarjaa Tohtori Kiminkinen, jossa seurataan Kiminkisen työtä terveysasemalla. Hänellä on myös oma radio-ohjelma Radio Keski-Suomessa. Hän kirjoittaa myös kolumneja Kotilääkäri-lehteen.

Heikki Hilander on esittänyt sarjassaan Hilander-TV tohtori Kimittäjää, joka on parodia Tapani Kiminkisestä.

Suomalainen Lääkäriseura Duodecim on myöntänyt Kiminkiselle Konrad ReijoWaaran palkinnon vuonna 2004. Vuonna 2009 Jade-lehti valitsi hänet Vuoden Sydänvaikuttajaksi. Suomen Kipu ry on myöntänyt Kiminkiselle Vuoden Auttaja -palkinnon tunnustuksena potilaiden eteen tehdystä pitkäjännitteisestä työstä.

Kirjat

Lähteet 

Suomalaiset lääkärit
Suomalaiset tietokirjailijat
Vuonna 1954 syntyneet
Elävät henkilöt
Johan Remen Evensen

Johan Remen Evensen (s. 16. syyskuuta 1985) on norjalainen entinen mäkihyppääjä. 

Mäkihypyn maailmancupissa Evensen kilpaili kaudesta 2008–2009 alkaen. Ainoan maailmancupin osakilpailuvoittonsa Evensen saavutti Vikersundissa kaudella 2010–2011 jaettuaan sen Gregor Schlierenzauerin kanssa. Lisäksi hän sijoittui kahdesti toiseksi ja kolme kertaa kolmanneksi. 

Ensimmäisissä arvokilpailuissaan Liberecissä 2009 Evensen oli Norjan joukkueen mukana saavuttamassa hopeaa joukkuemäestä. Normaalimäessä hän oli 27:s ja suurmäessä 30:s. Vancouverin olympialaisissa 2010 hän sijoittui suurmäessä 15:nneksi ja joukkuekilpailussa Norjan joukkueen mukana pronssille. Planican lentomäen MM-kilpailuissa 2010 Evensen oli joukkuekilpailussa hopealla ja henkilökohtaisessa kilpailussa 18:s. Oslon MM-kilpailuissa 2011 hän oli suurmäessä 14:s ja suurmäen joukkuekilpailussa Norjan joukkueen mukana hopealla.

Evensen hyppäsi 11. helmikuuta 2011 Vikersundin lentomäestä mäkihypyn maailmanennätyksen 246,5 metriä. Ennätys pysyi Evensenillä neljän vuoden ajan, ennen kuin Peter Prevc hyppäsi samasta mäestä 250,0 metriä.

Seuratasolla Evensen edusti Molde og Omegn Idrettsforeningia. 

Evensen ilmoitti lopettavansa uransa helmikuussa 2012 viikkoa ennen Vikersundin lentomäen MM-kilpailuja paino-ongelmien ja huonosti sujuneen kauden takia.

Saavutukset 
1 maailmancupin osakilpailuvoitto
Mäkihypyn maailmanennätys: 246,5 metriä

Lähteet

Aiheesta muualla 
 Viralliset kotisivut  

Norjalaiset mäkihyppääjät
Norjalaiset olympiamitalistit
Vuonna 1985 syntyneet
Elävät henkilöt
Gloria Morti

Gloria Morti  on vuonna 1999 perustettu suomalainen extreme metal -yhtye.

Historia
Gloria Morti perustettiin Heinolassa vuonna 1999 nelihenkisenä thrash metal -yhtyeenä. Yhtye koki miehistömuutoksia, joista jäi jäljelle vain kaksi alkuperäistä jäsentä. Uusien jäsenten myötä yhtyeestä muodostui viisihenkinen ja musiikkityyli muuttui melodiseksi death metalliksi.

Vuosien kuluessa yhtye julkaisi muutaman demon ja promo-CD:n. Yhtye solmi sopimuksen japanilaisen World chaos production -levy-yhtiön kanssa ja debyyttialbumi Lifestream Corrosion julkaistiin maailmanlaajuisesti syksyllä 2004. Albumin vastaanotto oli hyvä, sillä se sai monia 10/10-arvosteluja.

Gloria Morti äänitti kitaristi Juho Räihän studiossa toisen albuminsa Eryxin. Se julkaistiin 28. maaliskuuta 2008. Kesällä 2009 yhtyeen rumpali Jarmo Juurikka jätti yhtyeen. Hänen seuraajakseen ilmoitettiin pian Kauko Kuusisalo.

Gloria Mortin kolmas studioalbumi, Anthems of Annihilation, julkaistiin vuonna 2010.

Vuonna 2012 yhtyeen kitaristi Juho Matikainen jätti yhtyeen ja hänen tilalleen kiinnitettiin Eero Silvonen (Casket, Final Harvest, Routasielu, Death Confronting).

Neljäs pitkäsoitto Lateral Constraint julkaistiin 2012.

Gloria Morti alkoi keikkailla vuonna 2001 ja he ovat soittaneet muun muassa Zyklonin, Behemothin, Before the Dawnin, The Crownin ja Dissectionin kanssa.

Jäsenet

Nykyiset jäsenet 
 Psycho – laulu
 Juho Räihä – kitara
 Eero Silvonen – kitara 
 Kauko Kuusisalo – rummut
 Aki Salonen – basso

Diskografia

Studioalbumit

Demot

Lähteet

Aiheesta muualla
 

Suomalaiset death metal -yhtyeet
Rahavyö

Rahavyö on yleensä ihonvärinen vyötärölaukku, jota pidetään vyötäröllä paidan alla. Sitä käytetään suojaamaan arvotavaroita taskuvarkailta. Tyypillisesti siinä pidetään passia, käteistä, ajokorttia, matkalippuja, luottokortteja ja koruja.

Katso myös
 Vyölaukku

Kannettavat asusteet
Veriappelsiini

Veriappelsiini on punaisten hapahkojen appelsiinilajikkeiden yhteisnimitys. Tavallisimmat lajikkeet ovat Sanguinello, Tarocco ja Moro. Veriappelsiini on tavallista appelsiinia pienempi. Lajikkeet jaotellaan puoli-, täys- ja tummaveriappelsiineihin. Nimitys johtuu sen verenpunaisesta väristä, eikä siinä ole verta, kuten ei hedelmissä muutoinkaan.

Punaisen värinsä hedelmä saa muun muassa lykopeenista ja antosyaanista, joka on yleinen pigmentti kasveissa ja hedelmissä. 

Veriappelsiini sisältää runsaasti C-vitamiinia.

Veriappelsiinilajikkeita 
Täysveriappelsiineja:
 Thermal Tarocco
 Sanguinello Moscato
 Bream Tarocco
 Doblefina
 Entrefina

Puoliveriappelsiineja:
 Red Navel
 Ruby
 Washington Sanguine
 Saint Michael

Lähteet 

Sitrushedelmät
Modern Mano Mano

Modern Mano Mano on filippiiniläinen aseeton kamppailulaji.

Terminologiaa
Mano y Mano tai Mano a Mano on espanjankielinen termi tai sanonta joka englanniksi käännettynä on lähinnä hand to hand, suomeksi termin merkitys voisi olla esim. mies miestä vastaan. Termi kuvaa kilpailullista tilannetta, jossa kaksi vastustajaa yrittää saada toisensa pois pelistä.

Mano Mano kamppailussa
Filippiiniläisissä kamppailutaidoissa ja –tyyleissä Mano Mano edustaa aseettomia tekniikoita. Filippiinien kamppailuperinteelle on tyypillistä käyttää aseita. Paikalliset tyylit, kuten Kali, Escrima, Kombatan, Arnis tai Balintawak sisältävät kaikki etenkin kepin ja veitsen tekniikoita.

Modern Mano Manon perusrunko
20 perusiskua käsin ja jaloin, 20 vapautumistekniikkaa ja hallintaotetta, 20 alasvientitekniikkaa, heittotekniikat, aseita vastaan puolustautuminen sekä Palit Palit -harjoitusmenetelmä.

Palit Palit
Palit Palitin perusidea lähtee torjunta-isku-torjunta –ajattelusta, jossa rytmisesti ja virtaavasti hyökätään ja torjutaan kaiken aikaa. Taitojen kehittyessä elementtejä lisätään, kunnes lähes kaikki hyökkäys- ja puolustustavat voidaan suorittaa Palit Palitin sisällä. Kaikki suoritteet tehdään aina sekä vasemmalta että oikealta. Torjunnat ja liikkuminen sopivat myös lyömäasetta tai veistä vastaan.

Aiheesta muualla
Modern Mano Mano Finland
Modern Mano Mano Helsinki 
Modern Mano Mano Ulvila 
Suurmestari Ernesto Presas jr. 
European Modern Mano Mano Association 

Taistelulajit

en:Eskrima#Mano Mano
Vasco da Gama (kauppakeskus)

Kauppakeskus Vasco da Gama sijaitsee Lissabonissa, Portugalissa. Kauppakeskus avattiin huhtikuussa 1999. Kauppakeskuksen omistaa  Sonae Sierra, joka kuuluu portugalilaiseen Sonae monialayhtymään.

Vasco da Gaman kerrospinta-ala on yli 47 700 neliömetriä ja kauppakeskuksessa sijaitsee noin 167 liikettä. Kauppakeskuksessa on muun muassa ravintolamaailma ja Continente-hypermarketketju.

Kulkuyhteydet 
Kauppakeskukseen pääsee metrolla.

Lähteet

Aiheesta muualla 

 Vasco da Gaman kotisivut 

Portugalin kauppakeskukset
Lissabonin rakennukset ja rakennelmat
James Gourlay

James Gourlay (s. 1956) on brittiläinen tuubisti. Hän syntyi Skotlannissa ja liittyi siellä kymmenvuotiaana koulunsa vaskiorkesteriin. Hän ennätti opiskella tovin Royal College of Musicissa ennen kuin liittyi 18-vuotiaana Birminghamin kaupungin sinfoniaorkesteriin. Neljä vuotta myöhemmin hän pääsi BBC:n sinfoniaorkesteriin ja siinä kymmenen vuotta soitettuaan Zürichin oopperan orkesteriin, jossa hän oli toiset kymmenen vuotta.

Gourlay on levyttänyt solistina muun muassa Ralph Vaughan-Williamsin tuubakonserton. Hän on toiminut aktiivisesti myös kamarimusiikin parissa. Hän on paitsi tuubisti, myös kapellimestari.

Lähteet 
 

Brittiläiset tuubistit
Red McCombs

Billy Joe "Red" McCombs (s. 1927 Spur, Texas) on Red McCombs Automotive Groupin perustaja ja toinen Clear Channel Communicationsin perustajista.

Hän on San Antonio Spursin, Denver Nuggetsin ja Minnesota Vikingsin entinen omistaja. Hän pääsi vuoden 2005 Forbes 400 -listalle yhtenä varakkaimmista yhdysvaltalaisista. McCombs keskeytti opiskelunsa siirtyessään autokauppiaaksi. Nykyään hän omistaa 50 autoliikettä, joista ensimmäisen hän avasi 25-vuotiaana.

Yhdysvaltalaiset liikemiehet
Vuonna 1927 syntyneet
Elävät henkilöt
Jaakko Teitti

Jaakko Laurinpoika Teitti (oik. Jakob Larsson Teit, n. 1520 – 1588/1596 Turku) oli Ruotsin kuningas Kustaa Vaasan sihteeri ja myöhemmin Turun kaupunginsihteeri.

Ura 

Turun piispa Martti Skytte lähetti Teitin 1540-luvun lopussa Saksaan opiskelemaan. Teitti päätyi Ruotsin kuningas Kustaa Vaasan palvelukseen, ja 1550-luvun lopussa hän muutti Tukholmaan asumaan, jossa hän hoiti erilaisia tehtäviä, kuten toimi Kustaa Vaasan jälkeen hallinneen Eerik XIV:n Kuninkaan lautakunnan jäsenenä, siihen saakka, kunnes Juhana III nousi Ruotsin kuninkaaksi. Teitti laati vuosina 1555–1557 valitusluettelon aatelin väärinkäytöksistä. Valitusluettelo on historiallisesti arvokas lähde, ja se julkaistiin vuonna 1894. Teitti oli hankkinut Tukholmasta vaimonsa Elin Larsintyttären saaman perinnön turvin arvokkaan talon.

Teitin elämä muuttui huomattavasti, kun Eerik XIV syöstiin vallasta vuonna 1568. Teitti oli ollut vuonna 1563 tuomitsemassa Juhana III:ta, jonka vuoksi Teitti joutui epäsuosioon ja istui lyhyen aikaa vankeudessakin. Vapauduttuaan Teitti ei jäänyt Tukholmaan, vaan Juhana III määräsi hänet muuttamaan Turun linnaläänin alueella joko Turkuun, Raumalle tai Poriin. Teitti toimi vuosina 1582–1588 Turun kaupunginsihteerinä. Toisen lähteen mukaan Teitti olisi aloittanut sihteerinä jo vuonna 1581. Lopun elämäänsä hän oli kuitenkin eräänlaisessa kotiarestissa.

Yksityiselämä 

Teitin puoliso oli Elin Larsintytär. Pariskunnalla oli kolme lasta, Karin, Anders ja Malin. Kaikki lapset kuolivat vuosina 1571–1572. Vuodesta 1577 eteenpäin pariskunta asui erillään Jaakko Teitin uskottomuuden vuoksi. Pariskunta ei hakenut eroa tuomiokapitulilta. Teitti kuoli vuonna 1588 ruttoon Turussa. Toisen lähteen mukaan Teitti kuoli vuonna 1596.

Lähteet 

Sihteerit
Ruotsalaiset henkilöt
Suomi Vaasa-ajalla
1500-luvulla syntyneet
1500-luvulla kuolleet
Kurt Schrader

Kurt Schrader (s. 19. lokakuuta 1951 Bridgeport, Connecticut) on yhdysvaltalainen demokraattipoliitikko. 

Schrader on ollut Yhdysvaltain edustajainhuoneen jäsen Oregonin viidennestä vaalipiiristä 3. tammikuuta 2009 alkaen. Hän sai marraskuun 2008 vaaleissa noin 54 prosenttia äänistä ja päävastehdokas, republikaanien Mike Erickson noin 38 prosenttia. Hänen edeltäjänsä vaalipiirin edustajana oli puoluetoveri Darlene Hooley, joka toimi edustajainhuoneen jäsenenä vuosina 1997–2009. Schrader kuuluu edustajainhuoneen maatalousvaliokuntaan.

Schrader pyrki Oregonin edustajainhuoneeseen ensimmäisen kerran vuonna 1994, jolloin hän hävisi republikaaniehdokas Jerry Grishamille 38 äänen erolla. Hän oli uudelleen ehdolla vuonna 1996 ja voitti Paul Kraxburgerin. Schrader oli Oregonin edustajainhuoneen jäsen vaalipiiristä numero 23 vuosina 1997–2003 ja vuosina 2003–2008 hän oli osavaltion senaatin jäsen vaalipiiristä numero 20. 

Schrader on siviiliammateiltaan eläinlääkäri ja maanviljelijä. Hän suoritti eläinlääketieteen tohtorin tutkinnon vuonna 1977 Illinois'n yliopistossa. Hän on suorittanut myös hallinnon Bachelor of Arts -tutkinnon, Cornellin yliopistossa vuonna 1973.

Schrader on naimisissa ja hänellä on vaimonsa Marthan kanssa viisi lasta. Kun Kurt Schrader tuli valituksi Yhdysvaltain edustajainhuoneeseen, Martha Schraderista tuli hänen seuraajansa Oregonin osavaltion senaatissa.

Lähteet 
 Kurt Schraderin verkkosivut
 Schrader Biographical Directory of the United States Congressin sivuilla 

Yhdysvaltain edustajainhuoneen jäsenet
Yhdysvaltalaiset demokraattipoliitikot
Vuonna 1951 syntyneet
Elävät henkilöt
Tetrafobia

Tetrafobialla tarkoitetaan numeron 4 pelkoa. Tämä taikauskoinen pelko on yleisin Itä-Aasian maissa, kuten Kiinassa, Japanissa, Koreassa ja Taiwanissa. Kiinan kielellä sana neljä (四, pinyin: sì) muistuttaa äänneasultaan huomattavasti sanaa kuolema (死, pinyin: sǐ) monissa puhutun kiinan kielissä. Vastaavasti sana neljä on japaniksi (shi) ja koreaksi (사, sa) ääntämykseltään täysin sama kuin kunkin kielen kuolemaa tarkoittava sana.

Tetrafobian vuoksi Itä-Aasiassa vältetään numeroa 4 juhlapäivien ja perheenjäsenen sairauden aikana. Jälkimmäisellä on huomattava rooli erityisesti kiinalaisessa kulttuurissa. Luvun 4 pelon vuoksi myös muut numerot, joissa 4 esiintyy (14, 24 jne.) ovat pannassa. Edellä mainituissa maissa luvun 4 sisältävät numerot jätetään pois rakennuksissa, kuten hotelleissa, toimistoissa ja sairaaloissa. Pöytänumerot 4, 14, 24 jne. jätetään usein pois hääaterioilla ja muissa sosiaalisissa tapahtumissa. Monissa asuinrakennuskomplekseissa rakennusnumerot 4, 14, 24 jne. korvataan usein kirjaimen ja numeron yhdistelmällä: rakennuksesta 4 tulee rakennus 3A, 14:stä 13A ja niin edelleen.

Hongkongissa joistain rakennuksista, kuten pilvenpiirtäjistä Vision City ja The Arch, puuttuu kokonaan kerrosnumerointi kerroksista 40–49. Tämän kulttuurisen fobian ulkopuolella kasvaneelle menetelmä antaa vaikutelman kuin joitain kerroksia puuttuisi kokonaan, sillä 39/F-kerrosta seuraa 50/F. Kiinalaisten armeijalentokoneiden nimi alkaa aina numerolla 5, kuten taistelukone ”Shenyang J-5”. Vastaavasti taiwanilaiset ja eteläkorealaiset merivoimat eivät käytä numeroa 4 antaessaan aluksilleen viirinumerot. Kaupungeissa, joissa itäaasialainen ja länsimainen kulttuuri sekoittuvat (kuten Hongkong ja Singapore), on mahdollista, että joissain rakennuksissa sekä numero 13 että numero 4 kaikkine variaatioineen jätetään pois.

Koreassa tetrafobia on Kiinaan verrattuna vähäisempi, joskin kerrosnumero 4 hypätään yli lähes aina sairaaloissa ja muissa julkisissa rakennuksissa. Muissa rakennuksissa neljännen kerroksen numerona on kirjain F (englannin kielen sanasta four) numeron 4 sijaan, samoin hisseissä. Asunnon numeroita, joissa on useampi nelonen (kuten 404), pyritään välttämään. Tetrafobiassa voidaan mennä jopa niin pitkälle, että kiinteistön arvo putoaa.

Fobiat
Numerologia
Taikausko
Sirkka Lekman

Sirkka Liisa Lekman (vuodesta 2017 Leikkula; s. 13. syyskuuta 1944 Laukaa) on suomalainen opettaja, siluettitaiteilija ja kokoomuslainen poliitikko.

Lekman toimi kansanedustajana syyskuusta 1998 maaliskuuhun 1999. Hän nousi eduskuntaan, kun Anssi Rauramo siirtyi Helsingin kaupungin liikuntajohtajaksi. Hän sai eduskuntavaaleissa 1995 1774 ääntä ja oli kolmannella varasijalla Pirjo-Riitta Antvuoren ja Seppo Kanervan jälkeen, jotka nousivat kansanedustajiksi syksyllä 1996. Lekman oli varsinaisena jäsenenä eduskunnan työasiainvaliokunnassa ja ympäristövaliokunnassa sekä sivistysvaliokunnan varajäsen. Eduskuntavaaleissa 1999 hän putosi eduskunnasta jäätyään toiselle varasijalle. Viimeisimmän kerran Lekman on ollut eduskuntavaaliehdokkaana eduskuntavaaleissa 2003, joissa hän sai 2887 ääntä, jotka riittivät kuudenteen varasijaan, ja oli eniten ääniä saanut ehdokas kahdella äänestysalueella, Suutarilassa ja Töyrynummella.   

Lekman oli Helsingin kaupunginvaltuuston jäsen vuosina 1985–2004 ja kaupunginhallituksessa 1995–2004. Parhaan kunnallisvaalituloksensa hän saavutti vuoden 1996 vaaleissa, joissa hän sai 2232 ääntä.

Lekman on varsinaiselta ammatiltaan opettaja. Hän valmistui kansakoulunopettajaksi vuonna 1967 ja suoritti kasvatustieteiden approbaturin vuonna 1970. Hän työskenteli opettajana Helsingissä vuodesta 1967 vuoteen 2004 ja 1990–1996 hän oli Töyrynummen ala-asteen rehtori sekä 1986–1990 Suutarilan ala-asteen vararehtori. 

Lekman on myös siluettitaiteilija. Hän on leikannut siluetteja Linnanmäen huvipuistossa kesinä 1988–2007 ja satunnaisesti myöhemminkin, viimeistä kertaa kesällä 2017. Hänen isänsä, opettaja Eero Manninen leikkasi siluetteja Linnanmäellä vuodesta 1955 vuoteen 1992.

Lekmanilla on kaksi aikuista lasta, vuosina 1973 ja 1976 syntyneet pojat.

Lähteet

Kirjallisuus
 
 Sirkka Lekmanin verkkosivut.

Viitteet 

Kansanedustajat
Kansallisen Kokoomuksen poliitikot
Helsingin kaupunginvaltuutetut
Helsingin vaalipiiri
Suomalaiset opettajat
Vuonna 1944 syntyneet
Elävät henkilöt
Laiminlyöntirikos

Laiminlyöntirikos on rikoslaissa rangaistavaksi säädetty jonkin teon tekemättä jättäminen. Varsinainen laiminlyöntirikos () on rikos, jossa teon tekemättä jättäminen sinänsä on rangaistavaa. Tällöin loukataan käskynormia, joka asettaa tietyn velvollisuuden kaikille oikeusalamaisille. Esimerkiksi jos tietää toisen olevan hengenvaarassa ja jättää antamatta tai hankkimatta tälle apua, niin laiminlyöjää rangaistaan pelastustoimen laiminlyönnistä sakolla tai vankeudella (rikoslain 21 luvun 15 pykälä).

Epävarsinainen laiminlyöntirikos (delictum commissivum per omissionem) käsittää vain tietylle henkilölle asetetun velvollisuuden laiminlyömisen. Tällöin loukataan kieltonormia tai yhtä aikaa sekä kielto- että käskynormia. Tällainen erityinen velvollisuus voi perustua oikeusjärjestykseen, oikeustoimeen, sopimukseen, virkaan tai henkilön aiempaan toimenpiteeseen. Seurauksen aiheuttaneen laiminlyönnin tekijän tulee olla henkilö, jolla olisi ollut velvollisuus estää seuraus eli hänellä oli vastuuasema seurauksen torjunnassa. Esimerkiksi entinen huumepoliisin päällikkö Jari Aarnio tuomittiin käräjäoikeudessa syylliseksi murhaan, kun hänen katsottiin laiminlyöneen virkavelvollisuutensa jättämällä ilmoittamatta murhan suunnittelusta, vaikka hän oli siitä tietoinen. Hovioikeus kuitenkin vapautti hänet.

Lähteet

Kirjallisuus
 Otavan iso tietosanakirja, Otava 1960–1965.

Viitteet

Rikokset
William Spottiswoode

William Spottiswoode (11. tammikuuta 1825 – 27. kesäkuuta 1883) oli englantilainen matemaatikko ja fyysikko. Hän opiskeli muun muassa Eton Collegessa ja Balliol Collegessa Oxfordissa, josta hän lähti vuonna 1846. Vuonna 1870 hänet valittiin Lontoon Matemaattisen Seuran puheenjohtajaksi. Fysiikan alalla hän tutki muun muassa polarisaatiota. Hänet valittiin vuonna 1878 sekä British Association for the Advancement of Sciencen että Royal Societyn puheenjohtajaksi. Hän kuoli vuonna 1883 ja on haudattu Westminster Abbeyyn.

Lähteet 

Englantilaiset matemaatikot
Vuonna 1825 syntyneet
Vuonna 1883 kuolleet
TsSKA-jääurheilupalatsi

TsSKA-jääurheilupalatsi () oli jäähalli Leningradin valtakadun varrella Moskovassa Venäjällä.

Hallin istumakapasiteetti oli 5 600. Se valmistui 1991, toimien niin TsSKA:n jääkiekkojoukkueen, sen farmijoukkueiden Zvezda Moskovan ja Krasnaya Armiyan kuin TsSKAn taitoluistelijoidenkin kotihallina. Jääurheilupalatsi oli osa TsSKA:n isoa urheilukompleksia.

TsSKA siirtyi pelaamaan uudelle TsSKA Arenalle toukokuussa 2018. TsSKA-jääurheilupalatsin viimeinen ottelu pelattiin 26. maaliskuuta 2021 MHL-juniorijoukkueiden Krasnya Armiyan ja MHK Dinamo Moskovan välillä. Ottelun päätyttyä kuulutettiin ottelun olleen hallin historian viimeinen. TsSKA-jääurheilupalatsi purettiin syyskuussa 2021.

Lähteet

Aiheesta muualla
Hallista TsSKA:n sivuilla

Venäjän jäähallit
Moskovan rakennukset ja rakennelmat
Moskovan urheilu
Virve (nimi)

Virve on suomalais-virolainen naisen etunimi. Virven nimipäivä on 2. maaliskuuta. Vuoden 2019 loppuun mennessä nimi on Digi- ja väestötietoviraston tietojen mukaan annettu noin 2 560 naiselle, joista hieman yli puolet on 1960- ja 1970-luvuilla syntyneitä.

Nimi on muodostettu pientä oksaa tai kasvia tarkoittavasta sanasta virpi, jonka monet taivutusmuodot alkavat virve-. Tämä runokielinen sana esiintyy muun muassa Kalevalan 25. runossa:

Nimi Virve tuli ensin käyttöön Virossa 1900-luvun alussa. Tiettävästi ensimmäinen Virve oli Oskar ja Aino Kallaksen vuonna 1901 Virossa syntynyt tytär. Suomeen nimen toi Estonia-teatterin johtajana toiminut näyttelijä Hilma Rantanen-Pylkkänen, jonka ehdotuksesta hänen veljensä tytär, vuonna 1912 syntynyt Virve Tähtinen (myöh. Vierikko) sai ensimmäisenä Suomessa nimen Virve.

Tunnettuja Virve-nimisiä
Listan henkilöt ovat suomalaisia, ellei toisin mainita.

 Virve Kauste (s. 1952), näyttelijä
 Virve Köster, Kihnu Virve (s. 1928), virolainen kansanlaulaja ja säveltäjä
 Virve Larimo (s. 1955), näyttelijä
 Virve Nuotio (s. 1975), laulaja
 Virve Pajuharju (s. 1967), aitajuoksija
 Virve Roolaid (s. 1933), neuvostoliittolainen keihäänheittäjä
 Virve Rosti, Vicky Rosti (s. 1958), iskelmälaulaja
 Virve Sammalkorpi (s. 1969), kirjailija, toimittaja ja tekstisuunnittelija.

Lähteet

Etunimet